EkBass/fiwiki-20250220-pages-articles huggingface dataset:
Robyn Hitchcock

Robyn Hitchcock (s. 3. maaliskuuta 1953 Lontoo) on brittiläinen laulaja- lauluntekijä ja psych folk -taiteilija. == Ura == Hitchcock aloitti levytysuransa vuonna 1976 Cambridgen alueella toimineen The Soft Boys -yhtyeen kanssa. Yhtye hajosi vuonna 1981 ja Hitchcock ryhtyi sooloartistiksi levyttäen sekä omalla nimellään että Robyn Hitchcock & The Egyptians -yhtyeessä, johon kuuluivat myös Soft Boysin Andy Metcalfe ja Morris Windsor. Hitchcock ja osa muista Soft Boysin jäsenistä kokoontuivat vuonna 2002 yhteen ja julkaisivat albumin Nextdoorland. Samana vuonna Hitchcock teki yhteisen Yhdysvaltain- kiertueen muusikko Grant-Lee Phillipsin kanssa. Hitchcock on esiintynyt myös R.E.M.-yhtyeen kanssa, jonka jäsenet ovat Hitchcockin ystäviä. Vuonna 2006 Hitchcock teki levyn The Venus 3 -yhtyeen kanssa. Hitchcockin musiikki ja sanoitukset ovat saaneet voimakkaita vaikutteita hänen esikuviltaan Bob Dylanilta ja Syd Barrettilta. Joskus kriitikot ovat tulkinneet hänen omaperäisen soundinsa ”pilailevaksi”, joskin se on enemmänkin naivistinen, tyyliltään Barrettin musiikin kaltaista erikoisine aihevalintoineen. Hitchcock on tehnyt myös yhteistyötä elokuvaohjaaja Jonathan Demmen kanssa: vuonna 1998 julkaistiin Demmen ohjaama konserttitaltiointi Storefront Hitchcock ja vuonna 2004 Hitchcock esitti agentti Laurent Tokaria elokuvassa Mantsurian kandidaatti. Hitchcock on myös kiinnostunut abstraktista taiteesta ja kirjallisuudesta, kirjoittaa novelleja, maalaa ja piirtää sarjakuvamaisella tyylillä. Hitchcock on esiintynyt Suomessa Tavastia-klubilla 22. toukokuuta 1994. == Diskografia == * Black Snake Dîamond Röle (1981) * Groovy Decay (1982) * I Often Dream of Trains (1984) * Fegmania! (1985) * Gotta Let This Hen Out! (1985) * Groovy Decoy (1985) * Element of Light (1986) * Invisible Hitchcock (1986) * Globe of Frogs (1988) * Queen Elvis (1989) * Eye (1990) * Perspex Island (1991) * Respect (1993) * The Kershaw Sessions (1994) * You & Oblivion (1995) * Gravy Deco (1995) * Moss Elixir (1996) * Mossy Liquor (1996) * Greatest Hits (1996) * Uncorrected Personality Traits (1997) * Live at the Cambridge Folk Festival (1998) * Storefront Hitchcock (1998) * Jewels for Sophia (1999) * A Star for Bram (2000) * Robyn Sings (2002) * Luxor (2003) * Spooked (2004) * Obliteration Pie (2005) * This Is The BBC (2006) * Olé! Tarantula (2006) * Sex, Food, Death... and Tarantulas (2007) * I Wanna Go Backwards (2007) * Shadow Cat (2008) * Goodnight Oslo (2009) == Aiheesta muualla == * Robyn Hitchcockin virallinen kotisivu * VegetableFriends , the original Robyn Hitchcock - Syd Barrett Discussion Group. Luokka:Brittiläiset laulajat Luokka:Brittiläiset kitaristit Luokka:Vuonna 1953 syntyneet Luokka:Elävät henkilöt
Wotho

Wotho on atolli Marshallinsaarilla Tyynellämerellä. Se sijaitsee Ralikin saariketjussa. Wothossa oli 97 asukasta vuonna 2011. Atolli koostuu 18 saaresta, joiden pinta-ala yhteensä on 4,33 neliökilometriä. Atollilla on laguuni, jonka pinta-ala on noin 95 neliökilometriä. Wothon atolli tunnettiin ennen nimellä Schantzin saaret Johan Eberhard von Schantzin mukaan. == Lähteet == Luokka:Marshallinsaarten maantiede
Redang

Redang () on saari Malesian itärannikolla Terengganun osavaltiossa noin 25 kilometrin päässä rannikosta. Se on osavaltion suurin saari ja erityisesti malesialaisten suosima lomakohde. Saarella on pieni lentokenttä, mutta tavallisin tapa mennä saarelle on venekyyti Merangista tai Kuala Terengganusta. == Lähteet == ==Aiheesta muualla== * * Pulau Redang saaren esittely Hiekkarannat.com sivustolla Luokka:Malesian saaret
Wotje

Wotje on 75 saaresta koostuva atolli Tyynellämerellä. Se on yksi Marshallinsaarten lainsäädännöllisistä alueista. Wotjen maapinta-ala on noin kahdeksan neliökilometriä, ja sillä on laguuni, jonka pinta-ala on 624 neliökilometriä. Atollilla oli 859 asukasta vuonna 2011. == Lähteet == Luokka:Marshallinsaarten maantiede
Edguy

Edguy on vuonna 1992 perustettu saksalainen power metal -yhtye. == Historia == Edguyn perustivat nykyinen laulaja Tobias Sammet yhdessä kitaristi Jens Ludwigin kanssa. Yhtyeen nimi oli alkujaan Sammetin ja Ludwigin lempinimi heidän silloiselle matematiikan opettajalleen. Sammet soitti aluksi bassoa ja kosketinsoittimia ja siirtyi laulajaksi vasta myöhemmin. Nykyinen komppikitaristi Dirk Sauer oli heidän kanssaan samassa koulussa ja liittyi yhtyeeseen toiseksi kitaristiksi. Rumpaliksi yhtyeeseen ilmoittautui Dominik Storch, jonka isällä oli rumpusetti. Vuonna 1994 Edguy teki ensimmäiset demonsa: Children of Steel ja Evil Minded ja ensimmäisen levytyssopimuksensa se sai AFM Records:ltä vuonna 1995. Yhtye pääsi levyttämään ensimmäisen albumin Savage Poetry, jonka tekemisessä kesti vain kaksi viikkoa. Kappaleet kirjoittanut Sammet oli tuolloin 17-vuotias. Toinen albumi, nimeltänsä Kingdom of Madness, ilmestyi vuonna 1997. Jonkin ajan kuluttua Storch erosi bändistä ja hänen tilalleen otettiin nykyinen rumpali Felix Bohnke. 1998 Edguy teki jo kolmannen albuminsa Vain Glory Opera, jossa uusi rumpali ei jostain syystä vielä soittanut, vaan rummut hoiti Frank Lindenthal. Vain Glory Opera oli ainoa Edguyn levy jossa Lindenthal oli mukana. Levyllä vierailivat Hansi Kürsch (Blind Guardian) ja Timo Tolkki (Stratovarius). Ennen seuraavan albumin nauhoittamista 1999, Sammet lopetti basson soiton ja tilalle tuli Tobias Exxel. Theater of Salvation albumista eteenpäin Sammet lauloi ja soitti pianoa. Uusi albumi oli ilmestymisvuonnaan monen musiikkilehden listaykkösenä ja levyä myytiin jopa 300 000\. Theater of Salvationin jälkeen, Edguy päätti tehdä uudestaan vanhimman albuminsa Savage Poetry, ja restauroitu versio julkaistiin vuonna 2000 pienellä nimen muutoksella. Tällä kertaa he viettivät studiossa kolme kuukautta. Sammet oli innoissaan laulamisesta ja hän perusti sivuprojektin Avantasia. Avantasiaan Sammet keräsi paljon kuuluisia ja tuttuja rock/power metal -laulajia: muun muassa Michael Kiske (Helloween), David DeFeis (Virgin Steele), Sharon den Adel (Within Temptation), Rob Rock, Andre Matos (Angra) ja Kai Hansen (Helloween, Gamma Ray). Vaikka hän käytti aikaa Avantasian parissa, hän ei unohtanut Edguyta. Vuonna 2001 pojat tekivät Mandrake-nimisen albumin ja aloittivat laajan maailmankiertueen muun muassa suomalaisen Lullacryn kanssa. Vuonna 2003 Edguy nauhoitti livealbumin Burning Down the Opera (2 CD). Vuonna 2004 yhtye vaihtoi levy-yhtiöksi Nuclear Blastin ja kauppoihin tuli King of Fools EP, jossa oli yksi lyhennetty kappale albumilta ja neljä ei-albumi kappaletta. Samana vuonna Edguy työsti albumin Hellfire Club, kokoelma-albumin Hall of Flames sekä singlen Lavatory Love Machine. Vuonna 2005 Edguy julkaisi Superheroes -nimisen EP:n ja Superheroes DVD:n. Vuonna 2006 yhtye julkaisi Rocket Ride -albumin. Tinnitus Sanctus julkaistiin marraskuussa 2008. Elokuussa 2011 ilmestyi yhdeksäs studioalbumi, Age of the Joker. == Julkaisut == === Studioalbumit === * * * * * * * * * * == Aiheesta muualla== *Edguyn kotisivut Luokka:Saksalaiset power metal -yhtyeet
Dark ambient

Dark ambient on ambient-musiikin laji, joka yleensä pyrkii luomaan autioita tai surumielisiä äänimaisemia. Tälle musiikille on tyypillistä hitaus ja joskus varsin minimalistinen ulosanti. Rytmejä käytetään harvakseltaan. Monet dark ambient -artistit myös käyttävät erilaisia, yleensä itse nauhoittamiaan ja käsittelemiään ympäristöääniä tai ns. kenttänauhoituksia musiikissaan. Dark ambientilla on myös melodisempi sukulainen, jota kutsutaan darkwaveksi. == Artisteja == *AterKhaos *Atrium Carceri *Beherit *Burzum *Carrier Of The Black Light *Coil *Evilfeast *Forest Silence *Haavard Elefsen *Halo Manash *Ildjarn *Kalmaroth *Leviathan (yhtye) *Lustmord *Lycia *Maeror Tri *Marko Laiho (Beherit) *no Xivic *Nordvargr *Nox Arcana *Paysage d'Hiver *Raison d'Être *Sephiroth *Spectral Lore *Tainnos *Troum *Vinterriket *Wolfuneral *Zoviet France *Zoät·Aon Luokka:Ambient Luokka:Seulonnan keskeiset artikkelit de:Industrial#Dark Ambient
Kurppelot

Kurppelot (Limnodromus) on suku kurppien (Scolopacidae) heimossa. Sukuun kuuluu kolme lajia, jotka ovat keskikokoisia ja pitkänokkaisia kahlaajia. Kaikki lajit ovat muuttolintuja. Tundrakurppelo (Limnodromus scolopaceus) ja rämekurppelo (Limnodromus griseus) ovat vaikeasti erotettavia useimmissa höyhenpuvuissa ja niitä pidettiinkin kauan samana lajina. Aasiassa esiintyvä laji arokurppelo (Limnodromus semipalmatus) on harvinainen ja huonosti tunnettu. Mikään laji ei pesi Suomessa, mutta tundrakurppeloa on tavattu satunnaisesti. ==Lähteet== Luokka:Kurpat
Stephanie (Belgian prinsessa)

Stephanie von Saxe-Coburg-Gotha (21. toukokuuta 1864 – 23. elokuuta 1945) oli belgialainen prinsessa, Itävallan arkkiherttuatar ja kreivitär Lonya-de Nagu- Lonya. Stephanie syntyi Laekenissa. Hänen lapsuutensa oli ilmeisen onneton. Hänen isänsä, Belgian kuningas Leopold II vihasi vaimoaan ja tyttäriään. Stephanie avioitui Itävalta-Unkarin kruununprinssin Rudolfin kanssa. Rudolfin vanhemmat eivät koskaan olleet innostuneet Stephaniesta ja Rudolfin tehtyä itsemurhan tämän välit omaan isään katkesivat. Vuonna 1900 Stephanie meni uudelleen naimisiin. Aviomies oli unkarilainen kreivi Elemér Lónyay de Nagylónya (1863–1946). Stephanie luopui arvonimistään ja etuoikeuksistaan, ja jätti tyttärensä tämän isoisän keisari Franz Josefin holhoukseen. Vuonna 1925 Stephanie julkaisi skandaalinkäryiset muistelmansa, jotka johtivat useisiin oikeusjuttuihin. == Lähteet == == Aiheesta muualla == Stephanie Stephanie Stephanie
Vostok 4

Vostok 4 oli Neuvostoliiton neljäs miehitetty avaruuslento (12.-14.8. 1962). Kosmonautti Pavel Popovitš kiersi maapallon 48 kertaa, lentokorkeuden vaihdellessa 169 ja 222 kilometrin välillä. Avaruuslento kesti noin 70 tuntia. Vostok 4 oli yhteislento Vostok 3:n kanssa ja tämä oli ensimmäinen kahden miehitetyn avaruusaluksen kohtaaminen (muodostelmalento) avaruudessa. ==Lähteet== Luokka:Miehitetyt avaruuslennot Luokka:Vostok-ohjelma Luokka:Vuoden 1962 avaruustoiminta
Aegidius Roomalainen

Aegidius Roomalainen (, , ) (noin 1243–1316 Avignon) oli keskiajalla elänyt munkki ja skolastinen filosofi. Hän oli Bourgesin arkkipiispa. Paavi Benedictus XIV antoi hänelle arvonimen Doctor Fundatissimus ("Parhaiten perusteleva opettaja"). Hän kuoli Avignonissa. Giles tuli kuuluisaksi kommentaarioistaan Aristoteleen logiikan alan teokseen Organoniin. Hän kirjoitti myös kaksi muuta merkittävää teosta, toinen oli merkittävä kirjoitus 1300-luvun alun paaviudesta, ja toinen oli De Regimine Principum, opaskirja prinsseille. == Kirjallisuutta == * == Aiheesta muualla == * * Luokka:Keskiajan filosofit Luokka:Skolastikot Luokka:Keskiajan katoliset arkkipiispat Luokka:1240-luvulla syntyneet Luokka:Vuonna 1316 kuolleet Luokka:Kristityt munkit
Robert Mapplethorpe

Robert Mapplethorpe (4. marraskuuta 1946 Nassau County, New York – 9. maaliskuuta 1989 Boston, Massachusetts) oli yhdysvaltalainen valokuvaaja, joka tuli tunnetuksi mustavalkoisista taidekuvista, joiden aiheina olivat usein kukat ja alastomat miehet. Hänen suorasukaisen eroottinen tyylinsä aiheutti paljon keskustelua julkisuudessa. Hänen ehkä tunnetuin valokuvansa on Patti Smithin Horses-albumin kansikuva. == Elämä == Mapplethorpe syntyi Long Islandissa, New Yorkissa ja sai katolisen kasvatuksen. Hänen perheessään oli irlantilaista ja brittiläistä sukujuurta. Hän sai B.F.A.:n arvon Brooklynin Pratt Institutesta, jossa hän teki taidetta monilla eri tekniikoilla. Pian tämän jälkeen hän otti ensimmäiset valokuvansa käyttäen Polaroid- kameraa.Biography Mapplethorpe-säätiö 1970-luvun puolivälissä hän hankki lehdistökuvausta varten käytettävän kameran ja alkoi kuvata laajaa ystäväpiiriään, johon kuului muun muassa taiteilijoita, seurapiiri-ihmisiä, pornotähtiä ja underground-seksiklubien vierailijoita. 1980-luvulla hän perehtyi enemmän muodon kauneuden tutkimiseen ja keskittyi veistoksellisiin ihmisvartaloihin, herkkiin kukka-asetelmiin ja muodollisiin muotokuviin taiteilijoista ja julkisuuden henkilöistä. Mapplethorpe asui 1970-luvulla yhdessä Patti Smithin kanssa, otti tästä muotokuvan ja teki kuvia Smithin albumien kanteen.Patti Smith, Robert Mapplethorpe (c1974) Portrait of the Week, Guardian. Mapplethorpe oli New Yorkissa ensimmäisiä, jotka ottivat vastaan suomalaisen taiteilijan Tom of Finlandin tämän ensivierailuilla kaupunkiin. Hän pyrki järjestämään tälle galleriatiloja ja tunnusti ihailevansa paljon Tomin töitä. == Tuotanto == Mapplethorpe otti suurimman osan kuvistaan omassa studiossaan. Muotokuvia hän otti usein tutuistaan (esimerkiksi Andy Warholista, Deborah Harrysta, Richard Gerestä ja Patti Smithistä), joista osa oli kuuluisia jo silloin, toiset vasta myöhemmin. Hän otti myös sadomasokismiaiheisia kuvia sekä teki homoeroottisia visuaalisia tutkielmia. Hän käsitteli kuviaan kuin maalauksia, käytti erityisiä painotekniikoita ja eksoottisia kehyksiä. Mapplethorpen töitä oli usein esillä National Endowment for the Arts -viraston julkisin varoin kustantamissa näyttelyissä, mikä sai konservatiiviset ja uskonnolliset järjestöt takajaloilleen, ja julkisuudessa käytiin paljon keskustelua aiheesta. Hänen töitään esille asettaneiden museoiden ja gallerioiden omistajia on haastettu oikeuteen Mapplethorpen eroottisen taiteen vuoksi.Quigley, Margaret: The Mapplethorpe Censorship Controversy, PublicEye.org, Political Research Associates 2.10.2009. Robert Mapplethorpe kuoli AIDSin aiheuttamiin komplikaatioihin Bostonissa, Massachusettsissa vuonna 1989. Suomessa Mapplethorpen valokuvia oli nykytaiteen museo Kiasman näyttelyssä vuonna 2015, jossa on esillä noin 250 valokuvaa. ==Lähteet== == Kirjallisuutta == * * * * * ==Aiheesta muualla== * Xavier Hufkens gallery — näyttely * Mapplethorpe in Paris — näyttely * Kiasman näyttely 2015 Luokka:Yhdysvaltalaiset valokuvaajat Luokka:Vuonna 1946 syntyneet Luokka:Vuonna 1989 kuolleet
Vostok 5

Vostok 5 oli Neuvostoliiton viides miehitetty avaruuslento (14.-19.6. 1963). Kosmonautti Valeri Bykovski kiersi maapallon 81 kertaa, lentokorkeuden vaihdellessa 181 ja 233 kilometrin välillä. Lento kesti noin 119 tuntia. Vostok 5 suoritti lentonsa osin Vostok 6:n kanssa. Tämä oli toinen kerta, kun neuvostoliittolaiset kokeilivat kohtaamista avaruudessa. ==Lähteet== Luokka:Miehitetyt avaruuslennot Luokka:Vostok-ohjelma Luokka:Vuoden 1963 avaruustoiminta
Vostok 6

Vostok 6 oli Neuvostoliiton kuudes miehitetty avaruuslento 16.–19. kesäkuuta 1963. Maailman ensimmäinen naiskosmonautti Valentina Tereškova kiersi maapallon 48 kertaa. Lento kesti 2 vuorokautta, 22 tuntia ja 50 minuuttia. Vostok 6 suoritti yhteislennon Vostok 5:n kanssa. Lento oli viimeinen Vostok 3KA -aluksella tehty. Tämä oli toinen kerta, kun neuvostoliittolaiset harjoittelivat kohtaamista avaruudessa. Tereshkova voi suurimman osan lentoa pahoin, hän mm. oksenteli ja oli tyytymätön huonoon ruokaan. Lennon johtaja Sergei Korolev olisi halunnut Tereshkovan mahdollisimman pian takaisin maan pinnalle, mutta koska haluttiin lyödä amerikkalaisten avaruudessaoloennätykset, lento vei kolme päivää. Tereshkova mm. piti lentopäiväkirjaa ja otti kuvia sekä muutteli aluksen asentoa niin kuin muillakin Vostok-lennoille oli tehty. Paluuvaiheessa kävi niin, että alus sai lisää korkeutta ennakkoon suunnitellun lento-ohjelman virheen takia. Tereshkova muutti lento-ohjelmaa maa-aseman ohjeiden mukaan ja paluu onnistui. Laskeutuessaan kohti maata Tereshkova laukaisi kapselin heittoistuimen. Laskuvarjolla alas leijuessaan Tereshkova meinasi joutua järveen, mutta tuuli vei hyppääjän pois sen yltäTähdet ja avaruus huhtikuu 2011. Maahan tullessaan Tereshkovan nenään osui voimakas isku. == Lähteet == Luokka:Miehitetyt avaruuslennot Luokka:Vostok-ohjelma Luokka:Vuoden 1963 avaruustoiminta
Danny Elfman

Daniel Robert ”Danny” Elfman (s. 29. toukokuuta 1953 Amarillo, Texas, Yhdysvallat) on yhdysvaltalainen popmuusikko, elokuvamusiikin säveltäjä ja sanoittaja. Hänen tunnetuin työnsä lienee Simpsonit-piirrossarjan alkumusiikki. Hän on saanut kolme Oscar-ehdokkuutta sekä Grammy-palkinnon. Vuonna 2015 hänelle myönnettiin Disney-legendan arvonimi. Elfman on tehnyt pitkään yhteistyötä elokuvaohjaaja Tim Burtonin kanssa ja säveltänyt musiikkia tämän elokuviin. Burton halusi käyttää Elfmanin Oingo Boingo -yhtyeen musiikkia vuoden 1985 elokuvassaan Pee Wee’s Big Adventure. Sittemmin Elfman on tehnyt musiikkia Burtonin elokuviin Beetlejuice, Batman, Batman – paluu (Batman Returns), Saksikäsi Edward (Edward Scissorhands), Päätön ratsumies (Sleepy Hollow), Mars hyökkää! (Mars Attacks!), Wanted, Big Fish, Jali ja suklaatehdas (Charlie and the Chocolate Factory, 2005), Corpse Bride (2005), Dark Shadows ja The Next Three Days. Elfman sävelsi musiikin Tim Burtonin tuottamaan ja Henry Selickin ohjaamaan animaatioelokuvamusikaaliin Painajainen ennen joulua (The Nightmare Before Christmas) ja lainasi lauluäänensä päähahmolle. Batmanin (1989) ansiosta Elfman sai Grammy-palkinnon ja hänen uransa lähti nousuun.Gillespie, Jill: Elfman, Danny, teoksessa Elfman pääsi tekemään musiikkia muihinkin sarjakuvafilmatisointeihin, kuten Dick Tracy, Darkman, Hulk, Men in Black – miehet mustissa, MIB II – miehet mustissa 2, Spider-Man – hämähäkkimies ja Spider-Man 2 – Hämähäkkimies 2. Spider-Man 2 -elokuvan säveltäminen oli Elfmanille ”hirveä kokemus”, ja hän kieltäytyi säveltämästä Spider-Man 3 – Hämähäkkimies 3 -elokuvaa. Syynä tähän olivat vaikeudet ohjaaja Sam Raimin kanssa. Hänen tilalleen tuli Christopher Young, mutta myöhemmin selvisi, että Elfman ja Young säveltävätkin yhdessä kolmannen osan. Näin ei kuitenkaan käynyt, mutta elokuvaan otettiin aiemmista elokuvista Elfmanin musiikkia. Elfmanin muita elokuvasävellyksiä ovat muun muassa Vaarallinen tehtävä (1996) ja Punainen lohikäärme, television puolella Simpsonien ja Täydellisten naisten tunnusmusiikki. == Yksityiselämä == Juutalainen Elfman avioitui vuonna 2003 yhdysvaltalaisen näyttelijä Bridget Fondan kanssa. Heillä on 2005 vuonna syntynyt poika. Danny Elfman kuuluu taiteilijasukuun, jonka muita jäseniä ovat esimerkiksi näyttelijät Bodhi Elfman, Bodhin vaimo Jenna Elfman, kirjailija Blossom Elfman ja näyttelijä- tuottaja Richard Elfman. == Lähteet == == Aiheesta muualla == * * Luokka:Grammy-palkinnon saajat Luokka:Yhdysvaltalaiset elokuvasäveltäjät Luokka:Yhdysvaltalaiset sanoittajat Luokka:Vuonna 1953 syntyneet Luokka:Elävät henkilöt
Nick Drake

Nicholas Rodney ”Nick” Drake (19. kesäkuuta 1948 Yangôn, Myanmar – 25. marraskuuta 1974 Tanworth-in-Arden, Warwickshire, Englanti) oli brittiläinen folk-laulaja ja -lauluntekijä. Drake kärsi masennuksesta. Hän kuoli 25. marraskuuta 1974 kuolemansyyntutkijan mukaan itseaiheutettuun amitriptyliinin yliannostukseen. Draken kuolema määriteltiin itsemurhaksi, mutta monet ovat pitäneet sitä vahinkona.Nick Drake: The Biography, Patrick Humphries Drake levytti kolme studioalbumia, jotka kaikki valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. == Diskografia == === Studioalbumit === * Five Leaves Left (1969) * Bryter Layter (1970) * Pink Moon (1972) === Kokoelmat === * Tanworth-in-Arden (1967/1968) bootleg-äänitteitä Draken kotoa * Second Grace (1968/1969) bootleg-äänitteitä Draken kotoa Hampsteadista * Time of No Reply (1986) harvinaisia ja ennenjulkaisemattomia levytyksiä * Fruit Tree (1986) neljän levyn setti, joka koostuu Draken kolmesta studioalbumista ja Time of No Reply -levystä * Heaven in a Wild Flower: An Exploration of Nick Drake (1986) * Way to Blue: An Introduction to Nick Drake (1994) * Made to Love Magic (2004) * A Treasury (2004) * Family Tree (2007) == Lähteet == * Nick Drake the Biography, Patrick Humphries, ISBN 1-58234-035-8 ===Viitteet=== == Aiheesta muualla == * Nick Drakelle omistettu kattava englanninkielinen fanisivusto Luokka:Brittiläiset laulaja-lauluntekijät Luokka:Vuonna 1948 syntyneet Luokka:Vuonna 1974 kuolleet
New Yorkin pörssi

New Yorkin pörssi (The New York Stock Exchange, NYSE) on osakkeiden yhteenlasketulla markkina-arvolla mitattuna maailman suurin arvopaperipörssi (16 813 mrd. USD, 1/2016). Myös kuukausittaisella osakekauppojen liikevaihdolla mitattuna maailman suurin pörssi oli tammikuussa 2016 NYSE (1 628,8 miljardia USD, Maailman pörssien yhteistyöjärjestö WFE:n 1/2016 tilasto). Tämän tilaston mukaan maailman toiseksi suurin pörssi oli tammikuussa 2016 markkina-arvokriteerillä Nasdaq Inc. (aiempi NASDAQ OMX Group) ja osakekauppojen liikevaihtokriteerillä BATS Global Markets. Erityisesti osakekauppojen kaupankäynnin määrässä on ollut suurta vaihtelua arvopaperimarkkinoilla päivä- ja kausikohtaisesti, jolloin myös suurimman pörssin asema tällä kriteerillä on vaihdellut. New Yorkin pörssi perustettiin vuonna 1792 puun alla kirjoitetulla sopimuksella osoitteessa 68 Wall Street. Nykyään pörssi sijaitsee osoitteessa 18 Broad Street, Broad Streetin ja Wall Streetin kulmassa Manhattanilla. Pörssirakennus lisättiin Yhdysvaltain historiallisten paikkojen rekisteriin historiallisena maamerkkinä vuonna 1978. New Yorkin pörssiä operoi NYSE Group, Inc. -niminen yhtiö, joka on itsekin listattu samaan pörssiin (). Pörssin osakekursseja mitataan muun muassa DJIA- indeksillä. == Suomalaiset osakkeet == Suomalaisista yrityksistä listattuna on nykyisin vain Nokian osake. UPM:n listaus New Yorkin pörssissä päättyi 6. joulukuuta 2007; yrityksen osakkeilla käytiin kauppaa New Yorkissa vuodesta 1999 lähtien. Myös Metso luopui osakekaupankäynnistään New Yorkin pörssissä syyskuussa 2007. == Lähteet == == Aiheesta muualla == * NYSE Group, Inc. * NYSE tietosivu * NYSE Holdings LLC Company Information (hoovers.com) * Lennart Åström : New Yorkin arvopaperipörssi, Helsingin Sanomat Viikkoliite, 24.02.1929, nro 8, s. 2, Kansalliskirjaston digitaaliset aineistot Luokka:Arvopaperipörssit Luokka:Yhdysvaltalaiset finanssipalveluyhtiöt Luokka:National Register of Historic Places -kohteet Manhattanilla Luokka:Manhattanin rakennukset ja rakennelmat Luokka:Financial District (Manhattan) Luokka:Seulonnan keskeiset artikkelit
Varjagit

Varjagit eli varangit olivat viikinkejä, jotka tekivät matkoja idäntielle eli lähinnä Venäjälle ja Bysanttiin. Heidän retkensä ulottuivat aina Kaspianmerelle ja Konstantinopoliin saakka. Varjagien uskotaan yleensä olleen lähtöisin nykyisen Ruotsin alueelta. Nykyisessä kielenkäytössä varjageiksi kutsutaan usein kaikkia Venäjän jokireiteillä liikkuneita viikinkejä, joita kutsutaan myös ruseiksi. Bysantin valtakunnassa toimi varjagikaarti, joka oli Bysantin keisarin henkilökohtainen kaarti. Siinä palveli myös muitakin kuin vain skandinaaveja, kuten slaaveja ja anglosakseja. Varjagi-nimityksen yleisesti hyväksytty etymologia on skandinaavinen ”valaliittolaista” merkitsevä sana väring. Termi on keskiajan venäläisten kronikoiden perua. Austr í Görðum: tulkintoja viikinkiajalta Varjagisoutajista on myös valtakunta saanut nimensä Rus ja myöhemmin Russia. Nestorin kronikan mukaan alueen slaavilaiset ja suomalais-ugrilaiset heimot lopettivat veron maksun varjageille ja alkoivat hallita itse itseään. Ajauduttuaan keskinäisiin sotiin he kuitenkin kutsuivat kolme varjagiveljestä Rurikin, Sineuksen ja Truvorin hallitsijoikseen vuonna 862. Rurik ryhtyi hallitsemaan Laatokanlinnaa (Aldeigjuborg), Truvor Izborskia ja Sineus Belozerskia (Valkeajärvi, Vologdan alue). Varsin pian kaksi muuta veljestä kuolivat ja jäljelle jäi Rurik koko Novgorodin hallitsijaksi. Nestorin kronikka Nykyaikainen DNA-tutkimus on osoittanut, että Rurik todennäköisesti kuului itämerensuomalaiseen N1c1-haploryhmään. == Lähteet == * Austr í Görðum: tulkintoja viikinkiajalta * ===Viitteet=== == Aiheesta muualla == * Austr í Görðum: tulkintoja viikinkiajalta * Konstantinos VII:n teos " De Administrando Imperio " eli Imperiumin hallitseminen * Viikinkiaika * Viikinkiaika Luokka:Viikingit Luokka:Gardariki Luokka:Venäjän historia Luokka:Seulonnan keskeiset artikkelit
Best Friend of Charleston

Best Friend of Charleston oli vuonna 1830 Yhdysvalloissa rakennettu höyryveturi, jonka yleisesti katsotaan olleen ensimmäinen kokonaan Yhdysvalloissa valmistettu veturi. Se oli myös ensimmäinen höyrykattilan räjähdyksessä tuhoutunut veturi Yhdysvalloissa. ==Historia== Best Friend of Charleston (replika)|thumb|200px Best Friend of Charleston rakennettiin West Pointin valimossa New Yorkin osavaltiossa 1830.White 1979, s. 12 Sen paino oli noin neljä ja puoli tonnia ja hinta 4 000 dollaria.White 1979, s. 21 Se purettiin osiin kuljetuksen ajaksi ja lähetettiin laivalla Charlestoniin Etelä-Carolinaan, jonne se saapui saman vuoden lokakuussa. Paikalliset kauppiaat, jotka kaipasivat laivaliikennettä nopeampaa ja luotettavampaa kuljetusmuotoa, nimesivät veturin epävirallisesti Charlestonin parhaaksi ystäväksi. Veturi kulki ensimmäisen kerran omalla voimallaan joulupäivänä 1830, ja se asetettiin vetämään matkustajajunia kuuden mailin mittaisella radalla Charlestonissa. Tuohon aikaan veturin katsottiin olevan nopein mahdollinen kulkuneuvo, vaikka sen nopeus oli nykyaikaan verrattuna vaatimaton, vain noin 25–40 km/h. Junaa nopeampi kulkuneuvo oli vain hurjasti laukkaava hevonen. Pian aikataulun mukaisen liikenteen aloittamisen jälkeen veturi saavutti vähemmän kunniakkaan ensimmäisen sijan: 17. kesäkuuta 1831 veturin höyrykattila räjähti, ja tapaus oli ensimmäinen laatuaan Yhdysvalloissa. Räjähdyksessä loukkaantuivat veturinkuljettaja ja -lämmittäjä. Räjähdyksen aiheuttajaksi todettiin kiinni pakotettu varoventtiili: lämmittäjä oli kyllästynyt kuuntelemaan varoventtiilin vihellystä, joten hän oli sulkenut venttiilin kokonaan. Ilman varoventtiiliä höyrynpaine kattilassa kasvoi, kunnes paine ylitti kattilan kestokyvyn ja räjähti. Myöhemmin joitakin osia veturista käytettiin uuteen veturiin, joka nimettiin Phoenix-linnun mukaan. Nykyisin Charlestonissa on nähtävillä toimiva Best Friend of Charlestonin kaksoiskappale. == Katso myös == *DeWitt Clinton ja John Bull, muita varhaisia yhdysvaltalaisia höyryvetureita == Lähteet == * === Viitteet === Luokka:Yksittäiset veturit
Billboard

Billboard on yhdysvaltalainen musiikkiteollisuuteen keskittynyt aikakauslehti. Lehti on tunnettu ylläpitämistään viikoittaisista suosituimpien singlejen ja albumien listoista. ==Historia== Billboard perustettiin vuonna 1894. Aluksi lehdessä käsiteltiin lähinnä sirkushuveja, mutta vähitellen painopiste alkoi siirtyä yhä enemmän musiikkiin. Muut aiheet poistettiinkin lehdestä 1950-luvulla. Ensimmäinen musiikkilista ilmestyi 20. heinäkuuta 1940. Billboardin suosituin lista, Hot 100, joka yhdistää levymyynnin ja radiosoiton, on ilmestynyt vuodesta 1958. Billboard on toimittanut myös radio- ohjelmaa, American Top 40, vuodesta 1970. Ohjelmassa soitetaan listan 40 korkeimmalla olevaa kappaletta käänteisessä järjestyksessä. Nykyisin Billboardissa käsitellään koko viihdeteollisuutta DVD:istä musiikin lataukseen Internetistä. ==Listat== Billboardin singlelistat ottavat huomioon myydyt levyt sekä kappaleen radiosoiton. Vuodesta 1998 lähtien singleä ei ole tarvinnut julkaista virallisesti, vaan jos jotakin kappaletta soitetaan radiossa tarpeeksi, voi se nousta listalle. Vuonna 2005 listoja muutettiin niin, että se ottaa nykyisin huomioon myös Internet-musiikkikauppojen, kuten iTunesin myymät kappaleet. Billboardin listoja ovat: * Billboard Hot 100 * Billboard 200 * Hot Mainstream Rock Tracks * Alternative Songs * Top R&B;/Hip- Hop Albums * Canadian Hot 100 * Canadian Albums Chart * European Hot 100 ==Aiheesta muualla== * Billboardin kotisivu * Billboard-lehden vuosikerrat 1942-2008 Google Books -palvelussa *
Kirk Alyn

Kirk Alyn (oik. John Feggo jr. (8. lokakuuta 1910 Oxford, New Jersey – 14. maaliskuuta 1999 Woodlands, Texas) oli yhdysvaltalainen näyttelijä. Aloitti uransa Broadwaylla kuoropoikana ja viihdyttäjänä vaudevillessä. Näytteli elämänsä aikana lähes 50:ssä elokuvassa ja useissa tv-sarjoissa. Alyn syntyi New Jerseyssä vuonna 1910, ja hänen isänsä toivoi hänestä puuseppää, mutta hän alkoi tanssijaksi Broadwayn vaudevilleissa. Hän muutti sieltä Hollywoodiin jossa tapasi näyttelijä ja laulaja Virginia O'Brien jonka kanssa hän avioitui vuonna 1942. He erosivat vuonna 1955. Hänet muistetaan parhaiten valkokankaan ensimmäisenä Teräsmiehenä; Alyn näytteli Krypton -planeetalta tullutta outoa vierasta sarjassa The adventures of Superman, 1948 ja elokuvassa Atom Man vs. Superman, 1950. Alyn sanoi että Teräsmies pilasi hänen uransa koska hän ei sen jälkeen pystynyt saamaan muita rooleja Hollywoodista, mistä hän kertoi olleensa vuosia katkera. Hän pääsi vielä joihinkin sarjoihin 1950-luvulla, mutta samaan aikaan yleistyvä televisio alkoi näyttämään myös sarjoja, mikä vuoksi pieniä elokuvateattereita alettiin sulkea, ja sarjojen tuottaminen elokuvateattereihin alkoi hiipua. Hän palasi New Yorkiin jossa jatkoi näyttelemistä Broadwaylla. Hänestä tuli 1970-luvulla kysytty esiintyjä erilaisissa sarjakuva- ja elokuvatapahtumissa. Hän näytteli vielä vuonna 1978 julkaistussa Teräsmies elokuvassa Lois Lanen isää, mutta se kuitenkin leikattiin pois elokuvasta, myöhempään televisioversioon se kuitenkin lisättiin takaisin. Alyn sairastui 1980-luvulla alzheimerin tautiin, ja kuoli Woodlandsissa, Texasissa 14. maaliskuuta 1999. == Lähteet == == Aiheesta muualla == * * * Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Vaudeville-esiintyjät Luokka:Yhdysvaltalaiset televisionäyttelijät Luokka:Vuonna 1910 syntyneet Luokka:Vuonna 1999 kuolleet
Barnabas

Barnabas, alkujaan Josef (Apostolien teoissa myös Justus), oli leeviläinen ja apostoli Paavalin työtoveri. Myös häntä kutsutaan apostoliksi. Barnabas toimi Jerusalemin alkuseurakunnassa ja seurasi Paavalia tämän lähetysmatkoilla. Barnabas oli kotoisin Kyproksen saarelta Salamiin kaupungista. Häntä pidetään Kyproksen kirkon perustajana ja saaren suojeluspyhänä. Perimätiedon mukaan Barnabas kivitettiin kuoliaaksi Salamiissa vuonna 75, ja hänet haudattiin kaupungin lähelle paikalle, jossa nykyisin sijaitsee Apostoli Barnabaan luostari. Hauta löydettiin vuonna 477, jonka jälkeen paikalle rakennettiin luostari. Barnabaan nimiin on laitettu perinteessä apostolisten isien kirjoituksiin luettu Barnabaan kirje, joka ei kuitenkaan todennäköisesti liity Barnabaaseen. == Lähteet == == Aiheesta muualla == Luokka:Apostolit Luokka:Kristityt marttyyrit Luokka:Pyhimykset Luokka:Pyhät
Voshod 2

Voshod 2 oli Neuvostoliiton toinen useamman kosmonautin lento (18. maaliskuuta 1965). Kosmonautit Aleksei Leonov ja Pavel Beljajev kiersivät maapalloa 173 ja 295 kilometrin korkeudessa. Aleksei Leonov suoritti ensimmäisenä ihmisenä maailmassa sensaatiomaisen avaruuskävelyn. Hän oli ulkona noin viisi metriä avaruusaluksesta 12 minuutin ajan. Avaruuskävely oli päättyä katastrofiin, kun Leonovin avaruuspuku oli avaruuskävelyn aikana tyhjiössä paisunut, ja tämän vuoksi aluksen luukun uudelleen sulkeminen oli liki mahdotonta. Vastoin turvamääräyksiä Leonov päästi puvustaan ilmaa ulos niin että avaruuspuku mahtui sisäänTähdet ja avaruus, huhtikuu 2011. Avaruuskävely piti alun perin suorittaa Vostok 11 -lennolla, mutta se peruuntui. Voshod-kapseli oli muunneltu versio Vostok-avaruuskapselista. Lento kesti noin 26 tuntia. == Lähteet == Luokka:Miehitetyt avaruuslennot Luokka:Voshod-ohjelma Luokka:Vuoden 1965 avaruustoiminta
Ruijan Kaiku

Ruijan Kaiku on lehti, joka ilmestyy noin kerran kuussa suomeksi, kveeniksi ja norjaksi Tromssassa. Lehti perustettiin vuonna 1995, ja sen päätoimittajana toimi parikymmentä vuotta Liisa Koivulehto. Nykyinen päätoimittaja on Arne Hauge. == Lähteet == == Aiheesta muualla == * Ruijan Kaiun kotisivu Luokka:Ruijansuomalainen lehdistö Luokka:Tromssa
Hevikaraoke

Hevikaraoke on perinteisestä karaokesta jalostettu genrekaraoke, joka keskittyy nimensä mukaisesti hevimusiikkiin. == Historia == Ennen suomalaisen Hevikaraoken syntyä raskaampaan musiikkiin painottuvaa karaokea on harrastettu ainakin Saksassa, Ruotsissa ja Yhdysvalloissa. Suomeen idea rantautui vuonna 2004, jolloin helsinkiläisessä Corner Barissa alettiin järjestää säännöllisesti nimenomaan hevimusiikkiin keskittyvää karaokea. Hevikaraoken laululistoilla on tarjolla vain heviä tai raskasta rockia ulottuen 1960-luvun rock-klassikoista tämän päivän metallihitteihin. Hevikaraokessa tunnelmaa nostattavat savukoneet, ja kiertueilla sekä festivaaleilla mukana on myös keikkamaista tunnelmaa luova valoshow. Suuri osa esiintyjistä suhtautuu intohimoisesti esittämäänsä musiikkiin, ja esiintymisellä on yleensä merkittävämpi osa kuin perinteisessä karaokessa. Suomessa järjestettiin aktiivisesti Hevikaraokea 2000-luvulla Oulussa (Hevimesta), Helsingissä (Hevimesta Hellsinki ja Corner Bar), Hämeenlinnassa (RockTown), Turussa (Rokkibaari), Kouvolassa (Rytmi-Katti), Korialla (Kuja-Kolli), Porvoossa (Walter's Pub) ja Keravalla (Panama Jack). Ravintoloiden lisäksi hevikaraokea järjestettiin muun muassa Ruisrock-festivaaleilla, Ankkarock-festivaaleilla ja Finnish Metal Expo -tapahtumassa. Vuoden 2006 jälkeen eri paikkakuntien ravintolat kuitenkin lopettivat toimintansa tai muuttivat teemansa erilaiseksi, jolloin hevikaraoke poistui vuosien kuluessa eri pubien, baarien, yökerhojen ja festivaalien tapahtumalistoilta. ==== Nykyhetki (2010-) ==== 2010-luvulla virallista hevikaraoketapahtumaa on järjestetty muun muassa Helsingin Painobaarissa ja kerran viikossa Oulun Hevimestassa. 28.5.2010 julkaistiin DVD-kokoelma "Heavykaraoke: Hits of Nightwish". Tämä julkaisu on toistaiseksi viimeisin hevikaraoken myyntituote. Jonkin ajan kuluttua julkaisun jälkeen hevikaraoken kotisivut suljettiin. 13.5.2015 alkaen Hevikaraoke jatkuu jälleen säännöllisesti Helsingissä Bar Bäkkärillä brändillä "Hevikaraoke Helsinki". Myös hevikaraoken kotisivut avattiin uudistettuina, tosin ilman sisältöä. == Julkaisut == Perinteisten ulkomaisten valmistajien lisäksi myös Suomessa on julkaistu karaokeversioita hevikappaleista. Näitä on muun muassa DVD-kokoelmissa Hevikaraoke vol. 1–4, Heavy Karaoke vol. 601–604 ja 2 kpl Metallikaraoke ja tietokonejärjestelmässä KSF Player 3000 Rock and Heavy. == Aiheesta muualla == *Suomen virallinen hevikaraokesivusto *Metallikaraoke-DVD KSF * Tähtikaraoke: Metallikaraoke balladit (DVD) Elonet- tietokanta *KSF Player 3000 Rock and Heavy KSF Luokka:Metallimusiikkiin liittyvät käsitteet
Värähtelypiiri

Värähtelypiiri eli resonanssipiiri on elektroniikassa ja radiotekniikassa kytkentä, jolla on taipumus värähdellä sille ominaisella resonanssitaajuudella. Värähtelypiirejä käytetään esimerkiksi oskillaattoreissa tuottamaan haluttu taajuus, sekä radiovastaanottimien virityspiireinä, joilla valitaan vastaanotettava taajuus. Yksinkertaisessa värähtelypiirissä on rinnan- tai sarjaankytkettyinä kela ja kondensaattori, joiden reaktanssit tai suskeptanssit kumoavat toisensa resonanssitaajuudella. Piirin häviöitä, esimerkiksi kelan johtimen resistanssia, kuvataan vastuksella R. Tällaista piiriä kutsutaan RLC-piiriksi. == Resonanssi RLC-piirissä == Yleisesti vähähäviöisen värähtelypiirin resonanssitaajuus f hertseinä voidaan laskea seuraavasta kaavasta: ::f = \frac{1}{2 \pi \sqrt{LC}}, missä L on kelan induktanssi ja C on kondensaattorin kapasitanssi. Sama yhtälö voidaan ilmaista myös kulmataajuutena (rad/s): ::\omega = {1 \over \sqrt{LC}}. Resonanssi tarkoittaa sähköisessä värähtelypiirissä tilannetta, jossa piirin yli mitatun jännitteen ja piiriin syötetyn virran välinen vaihe-ero on nolla. === Jännite- eli sarjaresonanssipiiri === Sarjaresonanssi RLC-virtapiirissä tapahtuu jos \bar{Z}=R. Silloin U_L=X_L \cdot I= - X_C \cdot I= - U_C. Tässä tilanteessa kokonaisreaktanssi on 0 ja virta I=\frac{U}{R} saavuttaa maksimiarvonsa piirissä. Piirin resonanssitaajuus f={1 \over 2 \pi \sqrt{LC} }. Kelaan ja kondensaattoriin vaikuttavat jännitteet saattavat nousta vaarallisen suuriksi, jos virtaa rajoittavan vastuksen resistanssi on pieni. ===Virta- eli rinnakkaisresonanssipiiri === Rinnakkaisresonanssi RLC-piirissä tapahtuu, kun R^2+4 \pi^2f^2L^2={L \over C}. Virta I on tällöin minimiarvossaan I={UR \over R^2+4 \pi^2f^2L^2}. Piirin resonanssitaajuus f={1 \over 2 \pi \sqrt{LC}} \cdot \sqrt{1-{R^2C\over L}}. == Katso myös == *Värähtely ==Lähteet== ==Kirjallisuutta== * * Luokka:Elektroniikka Luokka:Sähkötekniikka Luokka:Seulonnan keskeiset artikkelit
Vääpeli Körmy – taisteluni

Vääpeli Körmy – taisteluni on Ere Kokkosen kirjoittama ja ohjaama vuonna 1994 valmistunut sotilasfarssi. Elokuva on Vääpeli Körmy -sarjan neljäs elokuva. Elokuva on esitetty kuusiosaisena minisarjana Yle TV2 -kanavalla vuosina 1996, 1999 ja 2001 sekä uusintana pääsiäisenä 2010. Elokuvan ensi-illan vanavedessä jaettiin jokavuotiseksi kaavailtu Körmy-palkinto, jonka ensimmäisenä sai valtioneuvos Johannes Virolainen. Elokuva sai vuonna 1994 Suomen elokuvasäätiön tuotantotukea ja se menestyi teattereissa keräten yli 50 000 katsojaa. Arja Koriseva esittää elokuvassa useita kokonaisia kappaleita. Elokuvan musiikista vastaa Olli Ahvenlahti, jolla myös pieni rooli elokuvassa. ==Juoni== Koko Suomen armeija on lomautettu, lukuun ottamatta Räyhänrannan sissikomppaniaa, jonka joku pääesikunnassa lienee unohtanut. Kansainvälisen politiikan kiemuroiden vuoksi Suomi onkin yhtäkkiä sotatilassa ja yhden ainoan komppanian voimin. Tämäkin komppania koostuu naisista, muutamasta alikersantista ja epätoivoisesti ylennystä odottelevista upseereista. Mutta onneksi vastassa on vain Ruotsi. ==Näyttelijät== == Lähteet == * Suomen kansallisfilmografia 11 ISBN 951-37-3969-4 === Viitteet === == Aiheesta muualla == * * Luokka:Vuoden 1994 suomalaiset elokuvat taisteluni
Engelmanninkuusi

Engelmanninkuusi (Picea engelmannii) on havupuu, joka esiintyy luonnonvaraisena Pohjois-Amerikan länsiosissa. Lajin esiintymisalue ulottuu Brittiläisen Kolumbian keskiosista ja Lounais-Albertasta aina Pohjois- Kaliforniaan ja lounaiseen Arizonaan ja New Mexicoon. Pohjois-Meksikossa on myös kaksi erillistä esiintymisaluetta. Laji kasvaa korkealla vuoristossa (900–3 450 m), monilla alueilla puurajalle saakka, esiintymisalueen luoteisosissa joskus alempana. Engelmanninkuusi kasvaa yleensä 25–40 metrin pituiseksi, parhaimmillaan 65 metriä ja rungonpaksuudeltaan 1,5-metriseksi. Kaarna on ohut ja suomumainen ja hilseilee pois pyöreinä paloina, jotka ovat halkaisijaltaan 5–10 cm. Latvusto on nuorena kapea. Vuosiversot ovat ruskean- oranssinkeltaisia, tiheästi untuvakarvaisia. Neulaset ovat 15–30 mm pitkiä, pehmeitä, päältä sinivihreitä ja alapuolelta sinivalkoisia. Kävyt ovat riippuvia, kapeita, 4–8 cm pitkiä ja sulkeutuneina 1,5 cm leveitä, avautuneina 3 cm leveitä. Niissä on ohuet, taipuisat suomut, jotka ovat 15–20 mm pitkät ja reunoiltaan aaltomaiset. Kävyt ovat punaruskeita, täysin kehittyneinä 4–7 kuukautta pölyttymisen jälkeen vaaleanruskeita. Siemenet ovat mustia, 2–3 mm pitkiä, ja niissä on 5–8 mm pitkä kapea vaaleanruskea siipi. Engelmanninkuusesta esiintyy kaksi alalajia. Toiset tutkijat pitävät niitä muunnoksina, toiset omina lajeinaan. * Picea engelmannii subsp. engelmannii, esiintymisalue kokonaan lukuun ottamatta toista alalajia P. engelmannii subsp. mexicana. * Picea engelmannii subsp. mexicana (Nimi lajitasolla meksikonkuusi Picea mexicana) Alalajilla on kaksi erillistä esiintymisaluetta Pohjois- Meksikossa Sierra Madren vuoriston korkeilla kohdilla (noin 3000–3400 metriä). Alalaji on harvinainen ja erittäin uhanalainen.Pícea mexicana Picea engelmannii subsp. mexicana The IUCN Red List of Threatened Species. Viitattu 21.12.2023. Engelmanninkuuset aivan Arizonan kaakkoisosassa ja New Mexicon lounaisosassa kuuluvat mahdollisesti myös tähän alalajiin. Engelmanninkuusi risteytyy helposti lähisukulaisen valkokuusen (Picea glauca) kanssa Kalliovuorten pohjois- ja itäosissa ja jonkin verran sitkankuusen (Picea sitchensis) kanssa Kaskadien vuoriston länsiosissa. == Käyttö == Engelmanninkuusta käytetään Pohjois-Amerikassa paperinvalmistukseen ja rakennuspuuksi. Hitaasti korkealla vuoristossa kasvaneita puita käytetään akustisten kitaroiden valmistukseen. Sitä käytetään myös jonkin verran joulukuusina. Suomessa engelmanninkuusta käytetään jonkin verran koristepuuna, sillä se menestyy Etelä- ja Keski-Suomessa. == Lähteet == Luokka:Kuuset
Ceratosaurus

Ceratosaurus (nimen merkitys: ”sarvekas lisko”) on sukupuuttoon kuollut petodinosaurussuku, joka eli jurakaudella noin 155–145 miljoonaa vuotta sitten Pohjois-Amerikassa. Sillä oli suuri sarvi kuonon päällä, ja pari pienempää sarvea silmien päällä. Ceratosaurus oli ainutlaatuinen teropodi, sillä oli panssari, joka koostui pienistä luunystyistä keskellä sen selkää. Se oli 5–6 metriä pitkä ja painoi 500–1000 kiloa. Muiden keratosaurien tavoin se liikkui kahdella takajalallaan. Tunnusomaista oli voimakkaat leuat ja terävät ja käyrät hampaat. Lyhyissä eturaajoissa oli neljä vahvakyntistä sormea ja pitkissä takaraajoissa kolme kynnellistä varvasta. Ceratosaurus.jpg|Vanhentunut piirros Ceratosauruksesta. Se ei todellisuudessa laahannut häntäänsä maassa. Ceratosaurus NT.jpg|Ceratosaurus syömässä raatoa. Ceratosaurus mounted white background.jpg|Ceratosauruksen luuranko Luokka:Ceratosauria
Grilli

Grilli on paahdin, jossa grillataan ruokaa. Korkea lämpö nopeasti kypsentää ruoan, tavallisesti ilman rasvaa. Grillissä ruoka kypsennetään paistoritilällä, jossa liika rasva tippuu pois. Paahdettaessa käytetään säteilylämpöä, mutta pariloitaessa ruoka kypsytetään parilan kuumalla pinnalla. ==Grillityyppejä== ===Puugrilli=== thumb|250px|Arinaton puugrilli, jossa grillataan metallivartaissa seitania ja nakkeja. Puugrillissä käytetään polttoaineena pääasiallisesti teollisesti puusta valmistettuja puuhiiliä. Valmiiksi pakatut grillihiilet ovat sellaisenaan käyttövalmiita ja tuottavat nopeasti tasalaatuisen ja korkealämpöisen hiilloksen. Puugrilli on tavallisesti ohuesta metallilevystä valmistettu avonainen tulisija ilman varsinaista arinaa. Palamistapahtumaa ohjataan grillin pohjassa olevalla ilmakanavalla. Polttoaineena puuhiilien lisäksi on tarvittaessa mahdollista käyttää myös muuta kuivaa, kuten puupellettejä. Käytettäessä tavallista nuotiopaikkaa, arinalla tai ilman, grillaamiseen polttoaineeksi kelpaavat tavalliset puuhalot siinä missä grillihiiletkin. Haittapuolena käytettäessä puuhalkoja verrattuna puugrilliin on hiilloksen hitaampi valmistuminen grillausta varten. Haluttaessa nopeuttaa hiilloksen syntymistä on mahdollista käyttää sytytysnestettä hiilten tai puun sytyttämisessä. Avonaisen metallista valmistetun grillin kehittyneempi versio on pallogrilli, jossa grillin paistoritilän yläpuolella on metallinen paistokansi. Tämä suojaa grilliä niin tuulelta kuin myös sateelta ja nopeuttaa itse grillaustapahtumaa säilyttäen lämmön grillin sisällä. ===Kaasugrilli=== Kaasugrillin polttoaineena on tavallisimmin nestekaasu. Kaasuverkon piirissä olevat ravintoloiden kaasugrillit voivat käyttää myös maakaasua. Kaasugrillissä nestekaasuliekki kuumentaa grillattavaa kappaletta koko grillaustapahtuman ajan. Toimintaperiaatteensa vuoksi kaasugrilli on heti valmis grillaukseen. Käytettäessä laavakiviä tai paistoparilaa on odotettava niiden kuumenemista ennen paistamisen aloittamista. Kaasugrilli on suhteellisen kevyt myös kuljetettavaksi. Se mahdollistaa ruoan valmistuksen sielläkin missä tulen teko tai sähkön saanti ei ole mahdollista kuten sähköistämättömissä mökeissä. ===Sähkögrilli=== Sähkögrillissä ei tapahdu palamista vaan grillauksen yhteydessä tarvittava lämpö muodostetaan sähkövastuksilla. Sähkögrilli muodostaa grillauksessa tarvittavan kuumuuden punaisina hehkuvien sähkövastusten avulla. Sähkögrilli muistuttaakin sähköhellassa käytettyjä grillausvastusten toimintaperiaatetta, mutta muistuttaa ulkoisesti kaasugrilliä. Sähkögrilli on saanut suosion niiden grillaajien keskuudessa, jotka eivät voi käyttää grillissään palavia materiaaleja tai mukavuussyistä pitäytyvät varsin huolettomassa ja helppokäyttöisessä sähkögrillissä. Sähkögrillin heikkoina puolina voidaan pitää heikompaa grillaustehoa ja sen vaatimaa sähköverkon läheistä saatavuutta. == Katso myös == * Nuotio * Savustus * Barbecue ==Kirjallisuutta== * * Luokka:Grilliruoka
Xanadu-projekti

Xanadu-projekti on 1960-luvulla määritelty toisiinsa kytkeytyvien elektronisten dokumenttien eli hypertekstin mallinnus. Sitä pidetään World Wide Webin innoittajana. Xanadun isä on Ted Nelson. Xanadu ei toteutunut koskaan siinä muodossa kuin se suunniteltiin, joskin siitä on olemassa osittainen toteutus nimeltään Udanax. Samoin monia Xanadun kehittyneitä ideoita, kuten transkluusio ja kaksisuuntainen linkkien eheyden varmistaminen, on toteutettu muissa hypertekstijärjestelmissä; esimerkiksi erilaiset wikisovellukset ja sisällönhallintajärjestelmät toteuttavat nämä ominaisuudet. Xanadu sai nimensä Kublai-kaanin kesäpääkaupungin Xanadun mukaan. == Katso myös == * Internet == Aiheesta muualla == * Xanadu-projektin kotisivut * Transliterature - A Humanist Design Luokka:World Wide Web
Kuoleskelemus

Kuoleskelemus on vanha suomalainen taudin nimi, jolla tarkoitettiin halvausta ja kaatumatautia, ja ehkä joitakin muitakin sairaalloisia tiloja ja kohtauksia. Kaatumatauti käsitettiin jonkinlaiseksi väliaikaiseksi kuolemaksi, halvaus taas osittaiseksi kuolemaksi. Kuoleskelemukseen liittyi mahdollisesti sielun tai erään sielun osan itsen poistuminen ruumiista. Kaatumatautikohtaus eli kuoleskelemus päättyi, kun sielu palasi ruumiiseen. == Lähteet == Luokka:Suomalainen kansanparannus
Huovi

Huovi tarkoitti Ruotsin vallan aikana sotilasta tai ratsumiestä, varsinkin haarniskoitua ratsumiestä. Sana on vääntymä vanhasta ruotsin kielen sanasta hofman, hovimies. Myös ylimyksen henkivartijoita kutsuttiin huoveiksi. Vaikka monet huovit olivat suomalaisia, näiden ja suomalaisen maatalousväestön välit olivat usein huonot. Huovit majailivat talonpoikien järjestämissä linnaleireissä, joissa talonpojat kuninkaan määräyksen mukaan ruokkivat huoveja. Talonpojille tämä oli suuri rasitus suurien verojen lisäksi ja talonpoikaistaloissa nähtiin usein nälkää. ==Katso myös== * Nuijasota Luokka:Ruotsin sotahistoria Luokka:Ratsuväki
Jet Star

pienoiskuva|Särkänniemen Jet Star vuonna 2005. Jet Star on edesmenneen saksalaisen Anton Schwarzkopfin suunnittelema liikuteltava teräksinen vuoristoratamalli, jonka valmistus aloitettiin 1968. Jet Starin korkeus on 13,5 metriä, korkein pudotus 12 metriä, pituus 538 metriä ja sen vaatiman alueen koko 44 × 27 metriä. Tampereen Särkänniemessä toiminut Jet Star oli viimeinen valmistettu ensimmäisen mallin Jet Star. Se rakennettiin tehtaan varastoon jäljelle jääneistä varaosista. Särkänniemen Jet Star otettiin käyttöön vuoden 1980 heinäkuussa. Alun alkaen radan olisi pitänyt olla käytössä jo äitienpäivänä, mutta merenkulkulakko viivästytti laitteen saapumista Suomeen parilla kuukaudella. Jet Star maksoi kaikkineen 2,8 miljoonaa markkaa. Särkänniemen Jet Star oli 1980-luvulla väritykseltään sinivalkoinen. Rata purettiin kauden 1988 jälkeen ja se kävi todellisen huollon värien vaihtuessa samalla puna-mustaksi. Taiteilija Ari Backman teki luonnoksia Särkänniemelle siitä, miltä Jet Starin uusi ilme voisi näyttää vuonna 1989. Vuonna 2008 vaunut uusittiin ja niihin tehtiin turvapuomit. Aiemmin matkustajien kyydissäpysymisestä huolehti keskipakoisvoima. Samalla vaunujen kapasiteetti laski neljästä hengestä kolmeen. Jet Star reistaili kesällä 2012 kunnes hajosi heinäkuun lopulla 2012 ja oli poissa käytöstä koko loppukauden. 8. huhtikuuta 2013 Jet Starin purkutyöt aloitettiin ja vain pari päivää myöhemmin oli rata purettu kokonaan. Schwarzkopf on valmistanut kaikkiaan viittä Jet Star -mallia: *Jet Star *Jet Star 2 *Jet Star III (tunnetaan myös nimellä Jumbo Jet) *Jet 400 (tunnetaan myös nimellä City Jet) *Jumbo V Lisäksi on valmistettu myös pitkää Jet Star -rataa mallinimellä Speed Racer. == Lähteet == Luokka:Vuoristoradat
Mulkku

Mulkku voi viitata seuraaviin *mulkku, alatyylinen siittimen nimitys *mulkku, haukkumasana vastenmielisestä ihmisestä *Ylä-Mulkku, saari Oulujärvessä Vaalan kunnassa *”Mulkku”, Lapinlahden Lintujen kappale Tyttö huutaa Hii! -albumilta vuodelta 1995 *”Mulkut”, Pyhimyksen esittämä tulkinta Ellinooran kappaleesta ”Nartut” Vain elämää -televisiosarjan 9. tuotantokaudelta vuodelta 2018. ==Lähteet==
Prokofjev

Prokofjev (), naisilla Prokofjeva (Проко́фьева) on yleinen venäläinen sukunimi. Se perustuu kreikkalaisperäiseen etunimeen Prokofi (Прокофий). Nimen variantti on Prokopjev (Проко́пьев). Se voi viitata seuraaviin henkilöihin: * Aleksandr Prokofjev (1900–1971), venäläinen neuvostorunoilija * Aleksandr Prokofjev-Severski, Alexander de Seversky (1894–1979), venäläis- yhdysvaltalainen lentokonesuunnittelija * Pavel Prokofjev, Paavo Prokkonen (1909–1979), neuvostoliittolainen poliitikko, Karjalan ASNT:n korkeimman neuvoston puhemiehistön puheenjohtaja * Sergei Prokofjev (1891–1953), venäläinen säveltäjä